Ma nuɣal ɣer yiwudam inaddayen yella umgired ameqqṛan. Di tmacahut n Zalgum, ad dnaf gma-s i yebɣan ad tt-yaɣ yettuɣal-d s yisem i d-yemmalen assaɣ n timmarewt: gma-s ameqqran, maca di tezlit-is yuɣal-d s yisem yeqqnen ɣer twuri n uswir n uwadem deg tmetti (mmi-s n ugellid). Amgired-agi yettuɣal ɣer tsiwelt n tmacahut imi taneggarut-agi tettwana deg yimi ɣer umeẓẓuɣ, daya i d-ixellqen lxilaf acku mačči akken ara s-isel umdan ara tt-idiɛiwed yal yiwen d acu ara ibeddel deg-s, s waya i d-yettlal umgired gar temnaḍin.